Nolikuma 2.pielikums


TEHNISKĀ SPECIFIKĀCIJA
[bookmark: _Hlk163045575]“Kompetenču vērtēšanas risinājuma uzstādīšana, ieviešana, tehniskā atbalsta sniegšana un apmācības”
identifikācijas Nr. AS LVM KV_2024_57_Ak


Iepirkuma priekšmets
1.1. IT programmatūras (turpmāk – Risinājums) uzstādīšana, ieviešana, apmācību nodrošināšana akciju sabiedrības “Latvijas valsts meži” (turpmāk – Pasūtītājs) darbinieku kompetenču vērtēšanas veikšanai.
1.2. Tehniskais atbalsts 12 mēnešus pēc Risinājuma nodošanas Pasūtītājam. Tehniskais atbalsts ietver sekojošo:
Pieteikumu reģistrāciju, pārvaldību un kļūdu novēršanu, nodrošinot nodevumu piegādes saskaņā ar Iepirkuma līgumu un tā pielikumiem.
Informācijas sniegšanu Pasūtītājam par jaunu standarta Risinājuma versiju vai atjaunināšanas laidienu iznākšanu, kā arī konsultācijas par iespējām veikt standarta Risinājuma atjaunināšanu, ar Risinājuma atjaunināšanu saistītos darbus un riskus, kā arī informēt Pasūtītāju  par viņa pasūtītās jaunās funkcionalitātes iekļaušanas principiem standarta versijās un laidienos;
Konsultācijas 4 lietotājiem  par Risinājuma lietošanu darba laikā no plkst.8:30 līdz plkst.17:00 Pasūtītāja nozīmētiem pārstāvjiem:
atbildes uz e-pastu;
pieteikumu reģistrā.
Risinājuma monitoringa veikšanu, ja tiek konstatētas Risinājuma ātrdarbības problēmas produkcijas vidē un sniegt konsultācijas par Pasūtītāja infrastruktūras plānoto izmaiņu ietekmi uz Risinājuma darbību pēc pieprasījuma.
Risinājuma bezmaksas funkcionalitātes izmaiņas atbilstoši LR normatīvo aktu prasībām, kas attiecas uz Risinājuma standarta funkcionalitāti, kā arī to izmaiņām Iepirkuma līguma spēkā esamības laikā.
1.3. Apmācību nodrošināšana galvenajiem lietotājiem Risinājuma lietošanai (klātienē vai tiešsaistē vismaz 4 lietotājiem).
1.4. Pasūtītājs var izmantot iespēju saņemt konsultācijas pēc Risinājuma ieviešanas ar maksimālo apjomu 100 stundas. 

Vispārīgās prasības  
1.5. Iespēja veidot vairākas vienlaicīgas vērtēšanas kampaņas.
1.6. Iespēja centralizēti sagatavot/papildināt vērtēšanas jautājumus un vērtēšanas skalas.
1.7. Iespēja vadītājam elastīgi izvēlēties darbinieka vērtēšanas aptaujas saturu, piemēram, vērtēt kompetenču kopu, vienu kompetenci vai tikai kādu noteiktu rīcības rādītāju.
1.8. Nodrošināt darbinieka vērtēšanu pēc 360 grādu vērtēšanas metodes (piesaistīt vērtētājus ārpus organizācijas).
1.9. Nodrošināt darbinieku vērtēšanu pēc 180 grādu vērtēšanas metodes.
1.10. Nodrošināt tikai pašvērtējuma veikšanas iespējas.
1.11. Iekļauta atgriezeniskās saites pieprasīšanas/sniegšanas funkcionalitāte (iniciē pats darbinieks vai vadītājs par darbinieku).
1.12. Iespēja veidot grafisku kopsavilkumu par skaitliski vērtējamajām pozīcijām/pozīciju grupām.
1.13. Apziņošana vērtējamajam un vadītājiem (veikt vērtēšanu, vērtēšanas statuss, piemēram, jāiesniedz kopsavilkums par vērtējamo).
1.14. Nodrošināt vadītāja kopsavilkuma komentāra izveidošanu pie vērtējamās anketas.
1.15. Nodrošināt standartizētu darbinieku datu (darbinieka vārds uzvārds, amats, tabeles numurs, tiešais vadītājs, padotības, struktūrvienība, e-pasts) ielādes un vērtēšanas kampaņu rezultātu (kampaņa, gads, datums, darbinieka tabeles numurs, vērtēšanas kopsavilkuma fails) nodošanu uz Pasūtītāja personālvadības risinājumu izmantojot web servisu.
                                              
Tehniskā dokumentācija
1.16. Risinājuma lietošanas un administrēšanas dokumentācijai jābūt pieejamai latviešu valodā.

Administrēšanas prasības
1.17. Risinājuma administratoram ir jābūt administrēšanas videi, kas iekļautu administrēšanas rīkus, lai varētu veikt Risinājuma lietotāju, klasifikatoru pārvaldību, Risinājuma informācijas iegūšanu un audita pārskatu veidošanu.
1.18. Risinājuma administratoram ir iespēja definēt piekļuves tiesību ierobežojumus gan uz veicamajām darbībām (lasīt, pievienot, labot, dzēst), gan uz redzamām sadaļām un informāciju.

Lietojamības prasības
1.19. Web tehnoloģiju balstīts responsīvs dizains.
1.20. Ar autentifikācijas un autorizācijas procesu (ja tiek piedāvāta risinājuma iegāde, iespēja nodrošināt integrāciju ar Active Directory).
1.21. Vēlama iespēja nosūtīt vērtēšanas anketu ārējam vērtētājam (ārpus LVM) uz norādīto e-pastu.
1.22. Ar iespēju anonimizēt lietotāju iesniegtos vērtējumus par vērtējamo personu.
1.23. Lietotāju interfeiss latviešu valodā un intuitīvi uztverams.
1.24. Iespēja eksportēt strukturētus aptauju datus.
1.25. Maksimālais vērtējamo skaits vienas kampaņas ietvaros līdz 1500 darbiniekiem.
1.26. Vienam vērtētājam var norādīt maksimālo vērtējamo skaitu (tie, kas nav tiešajā padotībā).

Prasības darbības videi (der kombinācija no visa atbilstošā (OS+DB))
1.27. Windows vide: 
Windows server 2022 vai jaunāks.
1.28. Linux vide:
Ubuntu server 22.x, Oracle Linux 9 vai jaunāks.
1.29. Konteinerizēta vide:
Docker, ar piegādēm caur konteineru reģistru vai Git repositorijiem.
1.30. Atbalstītās DBVS minimālās versijas:
ORACLE 19.x;
MariaDB 11.x;
PostgreSQL 15.6;
MSSQL 2022.
1.31. Virtualizācijas atbalsts:
VmWare 7.2.

Drošības prasības
1.32. Risinājumā jābūt ieviestām un konfigurētām atbilstošām tehnoloģiskajām drošības kontrolēm informācijas aizsardzībai, lai nodrošinātu:
Konfidencialitāti – informācija ir pieejama tikai autorizētiem lietotājiem ar atbilstošām piekļuves tiesībām un tikai minimāli nepieciešamajā apjomā;
Integritāti – informācija tiek atbilstoši pasargāta no tīšas vai netīšas neautorizētas modificēšanas;
Pieejamību – Risinājums un tajā apstrādātā informācija ir pieejama noteiktā apjomā un laika posmā;
Izsekojamību – darbības Risinājumā ir atsekojamas līdz tās ierosinātājam vai cēlonim;
Autentiskumu – Risinājumā veiktās darbības ir sasaistītas ar tās veicēju;
Uzticamību – Risinājums spēj izpildīt darbības bez kļūmēm vai traucējumiem.
1.33. Risinājumā jābūt nodrošinātām tehnoloģiskajām kontrolēm un ieviešot jānodrošina to atbilstošu konfigurāciju, kas no drošības viedokļa būtu ne zemākas, kā tās noteiktas Ministru kabineta 2015. gada 28. jūlija noteikumos Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” paaugstinātas drošības sistēmām.
1.34. Risinājumā un tās darbības nodrošināšanai jāizmanto tehnoloģijas un komponentes, kas no to ražotāju puses tiek uzturētas (saņem drošības labojumus):
Risinājumam jādarbojas uz operētājsistēmām, datubāzes vadības sistēmām, pārvaldības ietvariem, kuras no to ražotāju puses tiks uzturētas (saņems drošības labojumus) vismaz tuvāko 5 gadu laikā;
Risinājumā nedrīkst izmantot komponentes un tehnoloģijas, kurām ražotājs nepiegādā vai tuvāko 5 gadu laikā no ieviešanas brīža plāno pārtraukt piegādāt drošības labojumus;
Risinājuma uzturēšanas ietvaros jānodrošina izmantoto komponenšu un tehnoloģiju aktualizēšana, atbilstoši izziņotajiem drošības atjauninājumiem;
Pirms Risinājuma ieviešanas, pēc Pasūtītāja  pieprasījuma izpildītājam jāiesniedz Pasūtītājam akceptēšanai izmantojamo komponenšu, tehnoloģiju saraksts un to versijas;
Komponentēm un tehnoloģijām jāatbilst Ministru kabineta 2015. gada 28. jūlija noteikumos Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36. punktā noteiktajam.
Pasūtītājs patur tiesības aizliegt konkrētas komponentes un tehnoloģijas pielietojumu, ja tās ražotājs nav juridiska persona, kas reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valsts piederīgais, NATO, Eiropas Savienības vai Eiropas Ekonomikas zonas valsts pilsonis vai kompetenta iestāde atzinusi tehnoloģiju par nedrošu cita iemesla dēļ.
1.35. Risinājumā jābūt nodrošinātām kontrolēm aizsardzībai pret drošības riskiem, saskaņā ar OWASP atvērtā koda tīmekļa lietojumprogrammas drošības projekta rekomendācijām (https://owasp.org/www-project-top-ten/), t.sk. aizsardzībai pret visizplatītākajiem drošības riskiem.
1.36. Risinājumā jānodrošina vismaz šādas tehnoloģiskās drošības kontroles:
Datu apmaiņa jānodrošina šifrētā veidā (HTTPS/TLS 1.2 vai jaunāka versija);
Lietotāju autentifikācija jānodrošina izmantojot Pasūtītāja centralizēti pārvaldītu aktīvo direktoriju (MS Active Directory);
Sesijas automātisku pārvaldību un slēgšanu pēc noteikta laika intervāla (jābūt konfigurējamam lielumam);
Risinājuma funkcionalitātei jābūt izpildāmai tikai ar minimāli iespējamām tiesībām.
1.37. Gadījumā, ja Risinājumā ir paredzēta funkcionalitāte, kas ir pieejama no publiska interneta tīkla, Risinājumā jābūt ieviestām un konfigurētām atbilstošām tehnoloģiskajām drošības kontrolēm, kas  paredz publiski pieejamās saskarnes nodalīšanu ar ugunsmūri aizsargātā tīkla perimetrā (DMZ).
1.38. Risinājumam jānodrošina auditācijas pierakstu izveidi par notikumiem sistēmā un lietotāju veiktajām darbībām:
Jebkurai piekļuvei Risinājumam jābūt izsekojamai līdz konkrētam Risinājuma lietotāja kontam vai interneta protokola (IP) adresei;
Risinājuma auditācijas pierakstos jābūt fiksētai informācijai par vismaz notikuma datumu un laiku, lietotāju, pieprasījuma avota IP adresi, veiktajām darbībām.
1.39. Veicot Pasūtītāja piesaistītu neatkarīgu trešās puses Risinājuma drošības auditu vai pārbaudi, atklājot kritiskas, augsta līmeņa un vidēja līmeņa ievainojamības Risinājumā, izpildītājam tās ir jānovērš, iepriekš saskaņojot to ar Pasūtītāju.

Papildus informācija
1.40. Izpildītājs var iesniegt citu informāciju, kuru uzskata par nepieciešamu sniegt Pasūtītājam.

Pieteikumu apstrāde
1.41. Pieteikumi tiek reģistrēti un apstrādāti attālināti tiešsaistē pieejamā Pieteikumu reģistrā, kuru veido un uztur Pasūtītājs. 
1.42. Pēc reģistrācijas pieteikums ir apskatāms pieteikumu reģistrā. To ir iespējams precizēt ar komentāriem vai labot. Pieteikumam var pievienot papildus datnes.
Pieteikumu klasifikācija:
1.43.  Pieteikumam ir iespējami šādi tipi:
	Pieteikuma tips
	Skaidrojums

	Kļūda
	Problēmas Risinājumā, kas apstādina, negatīvi ietekmē vai rada neērtības tās lietošanā. Tipiski šie pieteikumi tiek atrisināti ar jaunas versijas / laidiena piegādi.

	Konsultācija
	Pieteikums neizraisa izstrādātās Risinājuma lietošanas iespēju zudumus. Risinājumā nav kļūda, bet ir radusies neskaidrība par Risinājuma darbību vai funkcionalitāti, tās izmantošanu, tehnisko apkalpošanu u.c.





1.44. Pieteikumam ir iespējamas šādas prioritātes:
	Pieteikuma tips
	Prioritāte
	Apraksts

	Kļūda/
Konsultācija
	A – kritiska
	Problēma Risinājumā, kas apstādina Risinājuma vai tās kritiskas daļas darbību un kuras seku rezultātā tās lietošana nav iespējama līdz problēmas cēloņu novēršanai. Kā arī problēmas, kas saistītas ar lietotāju pieejas tiesībām – lietotājiem pieejamie dati, ko aizsargā fizisko personu datu aizsardzības likums vai uzņēmuma noteiktā drošības politika.

	
	B – augsta
	Problēma Risinājumā, kas negatīvi ietekmē tās būtisku funkciju izpildi. Nav zināms (Pasūtītājam) pieņemams problēmas apiešanas risinājums, tomēr ir iespējams darbu turpināt ierobežotā režīmā.

	
	C – vidēja
	Apzīmē problēmu Risinājumā, kas negatīvi ietekmē Risinājuma funkciju izpildi, taču ietekme uz Risinājumu ir mazsvarīga un sagādā zināmas neērtības. Pasūtītājam ir zināms problēmas apiešanas risinājums.

	
	D – zema
	Problēma Risinājumā, kas rada neērtības darbā ar Risinājumu, taču negatīvi neietekmē funkciju izpildi (piemēram, neprecīzi paziņojumi, pareizrakstības kļūdas u.c.).



1.45. Pieteikumu apstrādes kontrollaiki:
Noteiktie kontrollaiki tiks izmantoti kā etalons, lai noteiktu sniegto pakalpojumu kvalitāti, bet sadarbības laikā var tikt definēti citi laiki, projektu vadītājiem abpusēji rakstiski vienojoties.
Kontrollaiki:

	Tips
	Prioritāte
	Risināšana

	Kļūda/ konsultācija

	A – kritiska
	Risinājuma meklēšana tiek uzsākta nekavējoties un tiek turpināta līdz problēma tiek novērsta. Problēma tiek novērsta piecu darbdienu laikā no pieteikšanas brīža. 

	
	B – augsta
	15 darbdienu laikā, sākot no pieteikuma reģistrēšanas brīža vai pēc savstarpējas vienošanās. 

	
	C – vidēja
	60 darbdienu laikā, sākot no pieteikuma reģistrēšanas brīža vai pēc savstarpējas vienošanās. 

	
	D – zema
	Pēc savstarpējās vienošanās.  


Apstiprinot pieteikumu, Uzņēmējs pieteikumā fiksē pieteikuma izpildes datumu atbilstoši norādītajiem kontrollaikiem.

[bookmark: _Ref349637867]Piegāžu pārvaldības process
1.46. Pamatprincipi:
Visas piegādes notiek pēc vienotiem principiem, neatkarīgi no tā, vai tiek piegādāta jauna versija, kļūdu labojumi vai dokumentācija, un sastādot nepieciešamo piegādes dokumentāciju pēc vienotas veidnes
Izpildītājam jāpiegādā atsevišķi labojumi produkcijas vides problēmu novēršanai un jaunā funkcionalitāte un tās labojumi.
Katrai piegādei tiek piešķirts unikāls piegādes identifikators atbilstoši identifikācijas shēmai.
1.47. Piegāžu identifikācijas apraksts:
Piegādes identifikators, kas tiek ierakstīts arī piegādes dokumenta faila nosaukumā, veidojās pēc šablona Piegāde_MODULIS_VerNr_Datums, kas sastāv no:
· Piegāde – konstants vārds katrai piegādei;
· MODULIS – moduļa apzīmējums;
· VerNr – piegādes versijas numurs;
· Datums (formāts: DDMMGGGG) – datums, kurā piegāde ir nosūtīta Pasūtītājam;
1.48. Piegāžu procesa apraksts:
Izpildītājs  sagatavo piegādi un veic piegādes reģistrāciju Pasūtītāja piegāžu reģistra (darba plūsmas statuss “Sagatave”), kuram Pasūtītājs ir piešķīris izpildītājam pieejas tiesības.
1.49. Piegāžu aprites darba plūsma ir:
Izpildītājs nodot piegādi Pasūtītājam, mainot statusu no “Sagatave” uz “Jauns”.
Projekta vadītājs akceptē piegādi, ja tajā ir iekļauta visa plānotā funkcionalitāte, korekti aizpildīta piegādes informācija piegādes pieteikumā un piegāde satur visu nepieciešamo pavadošo dokumentāciju.
Ja piegādi nav izdevies instalēt korekti, tiek pieteikta problēma Pieteikumu reģistrā. Kļūdainā piegāde netiek tālāk apstrādāta.
Ja piegādi ir izdevies uzstādīt, Pasūtītājs sāk piegādātās funkcionalitātes testēšanas fāzi. Testēšanas laikā atrastās problēmas reģistrē pieteikumu reģistrā.
Pasūtītājs 5 (piecu) darba dienu laikā no piegādes testēšanas uzsākšanas pārbauda vai piegāde atbilst kvalitātes prasībām. Ja piegāde neatbilst kvalitātes prasībām, piegāde netiek tālāk apstrādāta.
Izpildītais var sekot piegādes dzīves ciklam piegāžu pieteikumu reģistrā.

Piegāžu dokumenta veidne:
1.50. Identifikācija:
IS nosaukums
Nr. Piegāde_VerNr_Datums
1.51. Piegādes mērķis un apgabals:
Piegādes mērķis:
|_| jaunās funkcionalitātes piegāde	|_| problēmu novēršana
Piegādes apgabals:
|_| Datu bāze (izmaiņas DB struktūra, skripti):
|_| Izmaiņas aplikācijā (izpildāmie faili, etc.):
|_| dokumentācija	
|_| cits___________
1.52. Piegādes veids:
|_| e-pastā nosūtītie faili  |_| konsultanta izpildāmie faili  |_| FTP
1.53. Piegādes apraksts:
	Izpildītāja pieteikuma identifikators / jaunās funkcionalitātes identifikators
	Pieteikuma / jaunās funkcionalitātes īss apraksts

	
	


1.54. Piegādes komplektācija:
Tiek uzskaitīti visi piegādes komplektācijā ietilpstošie vienumi, t.i., dokumentu, programmatūras, datu failu katalogu nosaukumi, failu nosaukumi katalogos.
1.55. Instalācijas instrukcijas:
Tiek aprakstīti piegādes instalācijas soļi (būtiski ir norādīt, vai ir jāapstādina / jārestartē kāda vienība) un / vai norādīts dokuments, kurā tas ir aprakstīts.
1.56. Saistītie dokumenti:
Saistīto dokumentu pārskaitīšana (projektējums, izmaiņu pieprasījums utt.).
1.57. Iespējamās problēmas, zināmās kļūdas un ietekme uz saistītām sistēmām:
Piegādes uzlikšana ietekmē / neietekmē citas uz servera atrodošās datubāzes / aplikācijas / citas sistēmas.
1.58. Atkarība no iepriekšējām piegādēm:
Pārskaita saistošās piegādes.
1.59. Piegādes uzstādīšanas laiks:
Prognozējams piegādes uzstādīšanai nepieciešamai laiks un tā atkarība no saistošiem faktoriem.
1.60. Piegādes veiksmīgas uzstādīšanas pārbaude:
Apraksta kritērijus, pēc kuriem var secināt, ka piegāde ir veiksmīgi uzstādīta.
1.61. Piezīmes.



